Tehnilise Järelevalve Amet (TJA, endine Sideamet) jagab Teie muret seoses Viker-ja Klassikaraadio madala signaalidenivoo  vastuvõtmisel Ruhnu saarel. Kahjuks ei kuulu Teie teabenõudes tõstatatud probleemi lahendamine TJA pädevusse ja soovitame Teil pöörduda Eesti Rahvusringhäälingu poole. Vikerraadio ja Klassikaraadio kuuluvad riigiettevõttele "Eesti Rahvusringhääling" (ERR), mis loodi vastavalt Eesti Ringhäälingu seadusele 1.juunil 2007 Eesti Televisiooni ja Eesti Raadio ühendamisel. ERR-i rahastab riigieelarve. Rahvusringhääling on oma saadete, programmide ja muude meediateenuste tootmisel ja edastamisel sõltumatu ning lähtub  üksnes seaduse nõuetest. ERR postiaadress on Gonsiori 27 Tallinn 15029, telefon 611 4115."